John Freind

Johano Frajndo (1675-1728) estis angla kuracisto kaj kemiisto, aŭtoro de iu "Historio de la Medicino ekde la tempo de Galeno ĝis la komenco de la 16-a jarcento", kaj privata kuracisto de la brita reĝino Karolina (1683-1737), posteno kiun li okupis ĝis la lastaj tagoj de sia vivo. Li estis lernanto de Isaac Newton al kiu li dediĉis sian verkon "Prelectiones chimicae", eldonita en 1707.

 Vivo 
250px|eta|maldekstra|<center>Induktagentoj de la virina menstruo,libro eldonita en 1703<center>
Li studis en la Lernejo de Westminster, kie lia frato Robert Freind (1667–1751), ankaŭ estis direktoro. Unu el liaj instruistoj en Westminster estis Richard Busby (1606-1695) kaj en la Preĝejo de Kristo, en Oksfordo, li studis kun Henry Aldrich (1647-1710).

Pli malfrue li komencis studi medicinon, kaj elmontrinte siajn sciencajn atingojn pere de siaj pluraj dokumentoj, li estis indikita kiel profesoro pri kemio en la Universitato de Oksfordo, en 1704. En la sekva jaro, li akompanis la anglan armeon, kies komandanto estis Charles Mordaunt, 3-a Grafo de Peterborough (1658-1735), al Hispanio. Iom post sia reveno, en 1713 el Flandrio, el kie li akompanis la britajn trupojn, li fiksis loĝejon en Londono, kie li baldaŭ akiris reputacion kiel kuracisto.

En 1716, li fariĝis membro de la "Reĝa Kolegio de Kuracistoj", faris kelkaj prelegojn konatajn kiel prelegojn de Goulston (omaĝe al la fondinto de la Reĝa Kolegio), en 1717, kaj elektiĝis kiel unu el la cenzoroj en 1718, kaj en 1720 li fariĝis Harveja Oratoro.En la jaro 1665, William Harvey kreis la "Harveian Oration" (Preĝo de Harvey), prelego, kiu estas farata ĉiujare en la Reĝa Kolegio de Londono. En 1722, li ekpartoprenis en la Ĉambro de komunuloj kiel parlamentano nome de Launceston, Kornvalo. Sed, akuzita pri favorigo al la aferoj de la ekzilitaj Stuartoj, li pasos duonjaron en la Turo de Londono. En la Turo li kreis sian History of Physick (Historio de la medicino, 1726), verko kiu tre influis la tiaman profesiularon. En 1726, li estis indikita kiel privata kuracisto de la reĝino kaj tie li restis ĝis sia morto.

Kiam juna, Frajndo, kune kun Peter Foulke, produktis eldonon kun la paroladoj de Eskineso kaj Demosteno pri la afero de la oratoro Ktesifono. En 1707, reveninte hejmen el ekspedicio en Hispanio, li verkis raporton kiu akiris grandan popularecon.

 Verkaro 
 Prelectiones chimicae, 1707, (li dediĉis ĉi-verkon al sia profesoro Isaac Newton)Escrevendo a história da ciência: tendências, propostas e discussões ..., Ana Maria Alfonso-Goldfarb, Maria Helena Roxo Beltran
 The History of Physic (from the time of Galen to the beginning of the sixteenth century), 1725, lia plej grava verko, kune kun Richard Mead
 Emmenologia in qua fluxus muliebris menstrui, 1703
 Nine Commentaries Upon Fevers: And Two Epistles Concerning the Smallpox ..., 1730
 De Morbis Popularibus (Pri la popularaj malsanoj), 378 pagoj, Hipokrato
 A Letter to the Learned Dr. Woodward: By Dr. Byfield
 historia medicinae a Galeni tempore usque ad initium ..., 1735
 Ippokratoys Epidimion tò pronton, kai tò triton: His accomodavit novem de ..., 1717, Hipokrato, John Freind
 De purgantibus in secunda variolarum confluentium febre ..., Volume 1, 1720

 Literaturo 
 Marshall University 
 The Royal Society Journal of the History of Science
 WorldCat Identities
 1911 Encyclopædia Britannica
 New Trends in Education in the Eighteenth Century, Nicholas Hans
 Modern Drug use: An Enquiry on Historical Principles, R. D. Mann

 Vidu ankaŭ 
 Voltaire (1694-1778)
 Robert Freind (1667–1751), angla klerikulo kaj direktoro de la Westminster School
 Peter Foulkes (1676–1747) kimra ekleziulo kaj akademiulo
 Henry Levett (1668–1725), angla kuracisto kaj pioniro en la traktado de la variolo
 John Wigan (1696-1739), angla poeto kaj kuracisto
 John Locke (1632-1704)
 Thomas Willis (1621-1675)
 Richard Mead (1673-1754)
 Richard Busby (1606-1695) angla anglikana pastoro kaj direktoro de la Westminster School
 Stephen Hales (1677-1761)
 Henry Aldrich (1647-1710) estis lia profesoro en Oksfordo
 Opera omnia medica, 1735

 Referencoj 

Kategorio:Anglaj kuracistoj
Kategorio:Anglaj kemiistoj
Kategorio:Universitato de Oksfordo